Čakovec

Čakovec (vugerski Csáktornya, nemški Tschakturn) je mesto v severnemu delu Horvatske i sedišče Međimurske županije. Čakovec ima po popisu stanovništva iz 2011. skup s svojum okolinom 27.104 stanovnikov, pretežno Horvatov, ampak takaj i pripadnikov romske, vugerske, srpske i slovenske menšine. V samemu mestu denes živi oko 16000 stanovnikov.

## Promet

Prva železnička pruga sagradjena je 1860., a povezivala je Budimpeštu s lukami Rijekom i Trstom. Čakovec je železnicom s Murskem Središčem i Lendavom povezen 1889. Cestovna infrastruktura je dobra. Čakovec je i dobro povezen županijskemi cestami proti Prelogu, Podturnu, Murskemu Središču, Štrigove, Svetemu Martinu na Muri, a vuključuje i novu avtocestu štera povezuje mejni prehod v Goričanu s Zagrebom, Karlovcem i Jadranskem morjem.

## Povest

   V rimsko doba, kak Strabon zapisuje i poveda v 1. stoletju, na denešnjemu mestu Čakovca bila je Aquama (mokri grad), vojna postaja i legionarski kamp. Ime grada došlo je od grofa Dimitriusa Chakyja, šteri je početkom 13. stoletja zdigel lesni turen kasneše nazvan "Čakov turen". Prvi je put spomenut 1328 leta. Naselje se pojavljuje v službenih zapisih 1333. Od 1350.-1397., Čakovec je v vlasništvu obitelji Lacković. Vreme značajnešega ekonomskega i kulturnega rasta Čakovca začelo je 15. ožujka 1547., gda je Nikola Šubić Zrinski postal vlasnik područja. V to vreme, dvorec je bil bogato nakinčen, okružen parkom i skulpturami poznateh vojskovodj i vladarov. Grof Juraj IV. Zrinski dal je privilegije stanovniki čakovečke tvrdjave i okolneh naseljah 29.svibnja 1579., kaj je bil početek pretvaranja Čakovca v slobodno trgovišče. Taj se datum slavi kak Den grada. Tokom 18. stoletja vlastelinstvo Međimurje je v posedu austrijsko-češke obitelji Althan, šteri boraviju v Čakovcu i značajno nadogradjuju Stari grad. Leta 1738. mesto je vuniščeno potresom, a 1741. požarom. Jošče jeden potres je pogodil grad 1880. Koncem 18. stoletja vlasnici grada postaju grofi 'Feštetiči, a grad je pretvoren v veleposed na šteremu se razvila industrija, obrtništvo i trgovina. 1848. ban Josip Jelačič oslobodil je Čakovec od Vugrov i pripojil ga Horvatski, a 1893. v grad je po prvi put vuvedena električna struja. Od 1941. do 1945. grad je bil pod vugerskum okupacijom. 1945. oslobodila ga je sovetska Črlena armija.

## Gospodarstvo

Čakovec je gospodarski, ekonomski, kulturni i vupravni center Međimurske županije. Privreda grada zasnovana je na metalopreradjivačke industrije (Letina, Ferro-Preis, Metal dekor, Senko) tekstilne industrije (Čateks), industriji obleke (Jelen), proizvodnji hrane (Vajda, Čakovečki mlinovi, Perutnina Ptuj), drevo-preradjivačka industrija (Linea Cod, Pana, Promming, Međimurjeplet), gradjevini i obrništvu. Značajna je i izdavačka delatnost tvrtke Zrinski. Iako je Čakovec vekšinom mesto posleratne arhitekture, dinamičen je, ima razvijenu industriju, mesto je trgovine, obrazovanja vnuter i suradnje izmed županij i držav. Posledneh letah zgradjeno je nekolko trgovečkeh centrov. V 2013. letu počela je prodaja parcel gospodarskemi tvrtkami na prostoru bivše vojarne i vojnega poligona.

## Kultura

Stara jezgra grada delomično je občuvana i obnovljena. V centru mesta deluje nekolko vustanov kulture: Muzej Međimurja Čakovec v Staremu gradu čuva 17.000 vredneh predmetov. Županijskega značaja su takaj knjižnica i Center za kulturu. Knjižnica "Nikola Zrinski" nudi brojna tiskana dela i multimediju gradjanom cele Županije a Center za kulturu organizira oko 700 programov vsakega leta. Čakovec je domačin brojnih kulturnih dogodkov a na vulicah i placih obiležava se Den Grada 29. svibnja i Leto v gradu Zrinskih (Čakovečko kulturno leto). Porcijunkulovo je najznačajneša turistička manifestacija v Međimurju a nudi brojne sadržaje vse vekšemu broju posetiteljov - procenjeno je ka Čakovec koncem srpnja i početkom kolovoza pohodi 100.000 ljudi. Osnova manifestacije je očuvanje baščine Čakovečkega kraja. Vuz različite programe tu se vsakega leta održava i izložba old timera na središnjemu gradskemu placu. V Čakovcu izhajaju tedniki Međimurske novine i Međimurje a od digitalnih informativnih strani ističeju se www.cakoveconline.com, www.mnovine.hr, www.emedjimurje.hr.
Kazališna družina Pinklec deluje pri centru za kulturu od 1987. leta a 2006. leta dobiva status profesionalne kazališne družine. Od 1998. leta se v Čakovcu održavaju Susret profesionalneh kazališč za decu i mlade i mednarodni festival zabavne glazbe.